Pályázat predoktori ösztöndíjra
Az SZTE Informatikai Doktori Iskola pályázatot hirdet 2014. szeptember 1-től egy éves predoktori ösztöndíjra. Az ösztöndíj célja azon végzett doktoranduszok fokozatszerzésének elősegítése, akik más forrásból nem tudják folytatni a fokozat eléréséhez szükséges további kutatómunkájukat. Az ösztöndíj összege megegyezik a PhD hallgatók állami ösztöndíjával és egy alkalommal, legfeljebb egy évre meghosszabbítható.
Az ösztöndíj folyósítása megszűnik, ha az ösztöndíjas benyújtja a doktori disszertációját és megszüntethető, ha ösztöndíjas az ösztöndíj folyósításának ideje alatt egyéb jövedelemhez jut.
Pályázatot adhatnak be azok, akiknek az SZTE Informatika Doktori Iskolájában állami ösztöndíja 2014. augusztus 31-ig lejár vagy lejárt. Az ösztöndíjat elnyertek elsődleges feladata, hogy kutatómunkájukban előrehaladva teljesítsék a doktori publikációs feltételeket, és lehetőség szerint benyújtsák disszertációjukat. Ezen kívül heti 4 órában gyakorlatokat vezethetnek.
A pályázat tartalmazza a pályázó személyi adatait, szakmai önéletrajzát, munkatervét, publikációs listáját, a megjelent/elfogadott pontot érő publikációinak és a közlésre benyújtott kéziratainak másolatait, a témavezető ajánlását, a pályázó nyilatkozatát az egyéb forrásokból származó jövedelméről és nyilatkozatát arról, hogy bejelenti az Iskola vezetőjének, ha az ösztöndíj folyósításának ideje alatt más forrásból jövedelemhez jut.
A pályázat beadásának határideje 2014. június 20. Elbírálásának határideje 2014. július 4. A pályázat a Tanszékcsoport Árpád téri irodájában Palágyi Kálmán nevére adható be.
Csendes Tibor
Az SZTE Informatikai Doktori Iskola vezetője